Pekka ja Pätkä (televisiosarja)

Pekka ja Pätkä on Visa Mäkisen ohjaama ja tuottama, Pekka Puupää -sarjakuvan hahmoihin perustuva suomalainen televisiosarja, jonka MTV esitti vuonna 1986. Sarjan jaksot on julkaistu vuonna 2003 DVD- ja VHS-julkaisuina nimillä Pekka Puupää seikkailee ja Pekka Puupää tositoimissa. Vuonna 2017 VL-Media julkaisi uudet painokset sarjan DVD-julkaisuista.

Visa Mäkinen teki ensimmäisen Pekka Puupää -elokuvansa Pekka & Pätkä ja tuplajättipotti vuonna 1985. Elokuva ei menestynyt, ja sitä kävi teattereissa katsomassa vain noin 4 000 katsojaa. Elokuva pilkottiin televisiosarjaan kolmeksi jaksoksi, joissa Esko Roineen esittämä Pekka näkee unta toisesta Pekasta.http://www.imdb.com/title/tt1216899/episodes?ref_=tt_ep_epl Keväällä 1986 esitetty televisiosarja oli menestys. Sen suosio rohkaisi Mäkistä tekemään samana vuonna samasta aiheesta vielä toisen elokuvan Pekka Puupää poliisina.

Jaksot
 Jakso  Nimi  Ensiesitys 1.  Pekka ja Pätkä yövartijoina  9.2.1986 2.  Pekka ja Pätkä autokoulussa  23.2.1986 3.  Pekka ja Pätkä kiipelissä  9.3.1986 4.  Pekka ja Pätkä melkein vieraissa   23.3.1986 5.  Pekka ja Pätkä lainvartijoina  6.4.1986 6.  Pikkarainen rakastuu  20.4.1986  7.  Pekan painajainen osa 1  4.5.1986 8.  Pekan painajainen osa 2  18.5.1986 9.  Pekan painajainen osa 3  1.6.1986

Näyttelijät
 Esko Roine – Pekka Puupää
 Jaakko Kallio – Pätkä
 Kristiina Elstelä – Justiina Puupää
 Ilmari Saarelainen – talonmies Pikkarainen

Lähteet

Luokka:Suomalaiset komediasarjat